Document ID: /roh_data/filtered/fineweb-2-filterrobots_roh.jsonl.gz/58837

Thomas Bächer lavura dapi radund 20 onns sco scolast e mainascola en il chantun Basilea-Champagna. Da quai è el stà 10 onns manader da scola a las scolas superiuras Birsfelden e Muttenz. Plinavant ha el tgirà sur 10 onns las classas cun dapli lecziuns da musica. L'um da 43 onns è maridà e bab da quatter uffants.
Bächer remplazza Ueli Hartwig ch'è stà rectur dapi il 2006/07. Suenter prest 14 onns vegn el pensiunà la fin da l'onn da scola 2019/20. Grazia a la planisaziun a lunga vista saja il cussegl d'administraziun stà abel da chattar ina buna successiun per el. Fin settember hajan els elegì Thomas Bächer.
RR novitads 12:00